Julkaistu 22.07.1999 20:39
Moottoritie Lahteen avataan liikenteelle ilmeisesti jo syyskuun puolella. Projektipäällikkö Juhani Ilmonen kertoo kesän säiden suosineen päällystystöitä niin, että aikataulua on voitu kiristää vielä kerran.
Liki 40 kilometrin osuus Mäntsälästä Lahteen valmistuu täten noin vuotta aiemmin kuin tielaitoksen ja yksityisen Nelostie-yhtiön sopimus edellyttää. Nelostie Oy vastaa moottoritiestä vuoteen 2012. Korvaukseksi tien rakentamisesta ja kunnossapidosta se saa tielaitokselta 20-25 penniä autoa ja ajokilometriä kohti.Moottoritien odotetaan vähentävän onnettomuuksia ja lopettavan ruuhkat Helsingin ja Lahden välillä. Hiljaisina aikoina se nopeuttaa automatkaa muutamista minuuteista varttituntiin.(STT) Nelostie Oy kertoo toiminnastaan täällä
Puolustusvoimat lisää sopimussotilaita